ཚན་རིག་པ་རེ་རེས་གཏམ་བཤད་གྲུབ་མཚམས།ཚང་མས་ཏཱ་ལའི་བླ་མར་དཔྱད་བརྗོད་གནང་བའི་རེ་བ་ཞུས།༧གོང་ས་མཆོག་གིས་ཉན་མཁན་ཡོངས་ལ་གསུང་དབྱངས་ལྷུག་པོའི་ངང་།ཁོང་ཕྱི་ལོ་༡༩༧༣ལོར་ཡུ་རོབ་ཏུ་ཐོག་མར་ཆིབས་བསྒྱུར་གནང་བའི་སྐོར་ཕྱིར་དྲན་གནང་ཞིང་།སྐབས་དེར་ནུབ་ཕྱོགས་ཀྱི་ཡར་རྒྱས་ལྡན་པའི་ཕྱི་དངོས་པོའི་དཔལ་ཡོན་མཐོང་བ་དང་ཆབས་གཅིགཕྱོགས་ཡོངས་ཀྱི་དཀའ་ངལ་དང་།གང་ས་གང་དུ་འགྲན་བསྡུར་ཆེ་བའི་གནས་སྟངས་ལའང་དོ་སྣང་བྱུང་སྐོར་གསུངས།ཁོང་གིས་སྐབས་དེ་དུས་ནས་བསམ་གཞིགས་བྱས་པ་ཞིག་ནི།ཕྱི་དངོས་པོ་ཡར་རྒྱས་ཕུན་སུམ་ཚོགས་ཀྱང་།མི་དེ་དག་གིས་ཅིའི་ཕྱིར་དམིགས་བསལ་བདེ་སྐྱིད་ཡོད་པ་ཞིག་ཚོར་ཀྱི་མེད་དམ་ཞེས་དང་།ཁོང་ནས།འགྲོ་བ་མི་ཐེར་འབུམ་བདུན་ལྷག་ཡོད་པ་ཚང་མ་བདེ་བ་འདོད་པ་གཅིག་མཚུངས་ཡིན་མོད།འོན་ཀྱང་བདེ་སྐྱིད་ངོ་མ་དེ་དངོས་པོ་ཁོ་ན་ལ་བརྟེན་ནས་ལྡང་ཐབས་མེད་པར་ད་དུང་ཞི་བདེ་དགོས་པ་རེད།ཞི་བདེ་ངོ་མ་དེ་ཡང་རང་གི་སེམས་ཀྱི་ཞི་བདེ་ལས་འབྱུང་དགོས་ཀྱི་ཡོད་ཅེས་གསུངས།